JAŊGDE 1
Ɗume woni kubaruuji belɗi?
1. Kubaruuji ɗiyeeji iwɗi haa Allah?
Allah yiɗi yimɓe ceyo nder ngeendam maɓɓe nder duniya. O tagi lesdi e kuuje nder maari fuu ngam o yiɗi yimɓe. Yeeso seɗɗa o waddanan yimɓe lesɗe pat kuuje booɗɗe ɓe ndeenata. O ittanan en kala ko yarnata en bone fuu.—Njaŋge Yeremiya 29:11.
Walaa ngomna waawi haɗugo yarneego bone, nyawji, malla maayde. Ammaa, woodi kubaruuji belɗi. Yeeso seɗɗa, Allah sanjan ngomnaaji duniyaaru bee ngomna maako. Yimɓe maako ceyoto nder salaaman e njamu.—Njaŋge Esaaya 25:8; 33:24; Daniyel 2:44.
2. Ngam ɗume yimɓe ndeenata kubaruuji belɗi ɗi?
Haa bone timma sinaa to Allah itti halluɓe nder duniya. (Sefaniya 2:3) Ndey ɗum waɗoto? Allah anndinino kuuje ɓillanɗe yimɓe hande. Kuuje kalluɗe en ngi’ata jotta ɗon holla saa’i Allah fuɗɗata huuwugo ɓadake.—Njaŋge 2 Timote 3:1-5.
3. Ko en ngaɗata?
Sey en ekkita ko laarani Allah nder Wolde maako, waato Bibel. Nde ɗon bana bataakewol ngol baaba marɗo yiide windani en. Nde ɗon holla en noy heɓugo seyo nder ngeendam jonta e noy heɓugo seyo nder ngeendam nduumiiɗam dow lesdi yeeso seɗɗa. Teema, woɗɓe ngiɗaa ɓe mballa on faamugo Bibel. Ammaa nde Yeehova tammini en kuuje booɗɗe garanɗe, en accataa woɗɓe hulna en ekkitaago ko laarani ɗe.—Njaŋge Balndi 29:25; Wahayu Yuhanna 14:6, 7.
ƁESDUGO ANNDUGO
KETAAƊUM EKKITOL BIBEL
Ngam ɗume ekkitaago Bibel?
Bibel ɗon hokka jaawaabuuji dow ƴamɗe mawɗe ɗe yimɓe miliyoŋji nder duniyaaru ƴamata. On ngiɗi waɗugo bana maɓɓe na?
nld_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn